**Vibrează bucle de virgină**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mâna Maicii-Domnului –

Strajă vie somnului,

Ciuboţica-cucului,

Pe cărarea lupului

Şi Floarea miresei –

Treptele crăiesei,

Bujorel de munte –

Crestele cărunte,

Coada-şoricelului

Lângă Gura Leului,

Verde – Coada-calului,

Pe cocoaşa malului,

În Papucul doamnei –

Foşnetele toamnei,

Foaie-de-vioară

Pe ochi de mioară,

Floare-de colţ, sus,

Pe-un picior de-apus,

Rochiţa-rândunicii –

Peţiol urzicii,

Flori de liliac,

Oglindite-n lac,

Măceş de podiş,

Muguri – luminiş,

Sângele voinicului –

Umed, rodul spicului,

În Traista-ciobanului,

La mijlocul anului.

Nopţi de sânziene,

Nopţi de feerie,

Mi le-am prins de gene,

Mi le-am prins de ie.

26 iulie 2016 - 24 iunie 2017, Constanţa